**Anna Perho**

**Valmentaja, sisällöntuottaja & inspiraatiopuhuja. Queen of all media. Vaikuttaja.**

www.annaperho.fi

TWITTER, INSTAGRAM @annaperho

Muutosvalmentaja, sisällöntuottaja ja inspiraatiopuhuja, joka puhuu mieluiten itsen johtamisesta, vuorovaikutuksesta ja ratkaisukeskeisestä suhteesta parempaan arkeen.

Anna on työskennellyt 25 vuotta sisältöyrittäjänä. Hän on kirjoittanut lehtiin, juontanut radion aamushowta ja useita eri tv-ohjelmia. Lisäksi hän on suosittu kolumnisti, joka kirjoittaa tällä hetkellä Ilta-Sanomiin, Duunitorille ja Me Naisiin.

Anna on kirjoittanut myös viisi selfhelp-kirjaa, joita on myyty yhteensä noin 20 000 kappaletta. Hän on kouluttautunut master-tason ratkaisukeskeiseksi valmentajaksi, ja lisäksi hänellä on mm. Disc-kouluttajan ja 5 Behaviors-valmennusmetodin sertifikaatit. Keväällä 2019 Anna suoritti myös Bregman Leadership Training-intensiivikurssin Kaliforniassa.

Teräväsanainen kolumnisti on elementissään lavalla, elävän yleisön edessä.

"En ole piirileikki-ihmisiä. Harjoitan radikaalia empatiaa - sitä, että vaikeistakin asioista puhutaan suoraan ja oikeilla nimillä, mutta hyväksyvällä asenteella. Pyrin näkemään mahdollisuuksia siellä, missä kuuntelija ei ole niitä vielä osannut nähdä - tai uskoa niiden olemassaoloon."

”Ja hauskaa pitää olla! Nauru on väline, jonka sisällä voi salakuljettaa arkea parantavia näkökulmia kuuntelijan mieleen. Muutokset onnistuvat, kun ne perustuvat omaan oivallukseen. Ilo ja kepeys auttavat asiakasta omaksumaan vaikeita ja raskaitakin asioita.”

Julkaisuvapaita kuvia ladattavissa:

<https://www.dropbox.com/sh/2p7i6u2h8fr04g9/AADU69r8vPW4W1j8CtcaHD7ha?dl=0>